En mand, der svarer til signalementet på den mistænkte gerningsmand fra Berlin, er muligvis set i Aalborg. Nordjyllans Politi modtog i dag ca. kl. 09.00 en anmedelse fra en borger, der havde set en mand med et signalement, der svarede til gerningsmanden fra mandagens tragiske hændelse i Berlin. - Vi tager sådan noget meget alvorligt, og derfor foregår der en stor politiaktion på stedet, siger vicepolitinspektør Poul Severinsen, der leder politiets indsats. Det var i området omkring Eternitten i Aalborg. Anmelderen så personen stå og trykke sig ved en opgang. Nordjyllands Politi oplyser, at der er en stor politiaktion i området. - Vi henstiller til, at folk holder sig væk fra området. Ingen adgang til området, skriver politiet på Twitter. Derfor henstiller politiet til, at man holder sig væk fra området, der er spærret af. Der vil være en masse politi i området. Signalement af den mistænkte mand er: mand, udenlandsk herkomst, 20-30 år, iført sort tophue, briller og kort fuldskæg, fremstod ubarberet, medbragte en sort skuldertaske. Borgerne, der bor i området, anbefales at holde sig indendøre. Tysk politi jagter den 24-årige tuneser Anis Amri, som er mistænkt for at stå bag angrebet i Berlin mandag aften. Den mistænkte er nu muligvis set i Aalborg. Mandag drønede en lastbil ind i en menneskemængde på et julemarked og dræbte 12 personer. OPDATERES.

Opsummering:
Terrormistænkt fra Berlin-mistænkt muligvis set i Aalborg.